UBIS: โบรกแนะซื้อ เป้าพื้นฐานเกือบ 9 บ.ไตรมาส 4/58 โตดี ชูบริษัทลูกกำไรเด่น
โบรกฯแนะซื้อ UBIS เป้าพื้นฐาน 7.1-8.9 บาท ไตรมาส 4/58 โตดี ชูบริษัทลูกทำกำไรเด่น 
12 ก.พ. 2559

บล.เคจีไอ (ประเทศไทย) ระบุในบทวิเคราะห์ (12 ก.พ.) แนะนำหุ้นบริษัท ยูบิส (เอเชีย) จำกัด (มหาชน) หรือ UBIS (เป้าพื้นฐานเบื้องต้น 7.1-8.9 บาท) ประเมินกำไรไตรมาส 4/58 ที่ 45 ล้านบาท (เพิ่มขึ้น 64% จากไตรมาสเดียวกันในปีก่อน และ 28% จากไตรมาสก่อน)
บริษัท ลูก แฟมิลี คอร์ปอเรชัน (FAMILY) มีกำไรเด่นจากการติดตั้งระบบอินเตอร์เนตให้องค์กรปกครองท้องถิ่น + ธุรกิจยาแนวฝากระป๋องได้อานิสงส์น้ำมันต่ำ (ต้นทุนลง) ขณะที่การรับรู้รายได้จากการติดตั้งระบบอินเตอร์เนตของ บ.ลูกยังมีงานเข้าต่อเนื่องในไตรมาส 1/59 (Earnings Momentum ไปต่อ) คาดกำไรปี 2558 ที่ 135 ล้านบาท (EPS 0.59 บาท) PE 10.3 เท่า หากใช้เป้า PE 12-15 เท่า จะได้เป้าพื้นฐานเบื้องต้น 7.1-8.9 บาท ประเมินแนวรับ 6.0 บาท แนะนำ “ซื้อเก็งกำไร”